**รายงานการประชุมเซอร์ร่าร่วมครั้งที่ 2 /2019 – 2020**

**ณ ห้องประชุมวัดอารักขเทวดา โคกวัด**

**วันอาทิตย์ที่ 8 มีนาคม 2020**

**รายชื่อผู้เข้าร่วมประชุม**

1. คุณพ่อกฤษฎา สุขพัฒน์ 2. อ.วิชัย บุญเจือ 3. คุณน้อมจิต ศักดิ์สงค์

4. คุณบุญสม อรุณศิวกุล 5. คุณสมพิศ ประดิษฐ์นวกุล 6. คุณกชวรรณ แซ่ซื้อ

7. คุณหน่ำยิ้น สิริวนารถ 8. คุณสุชิลา เชาวน์ดี 9. คุณแววตา ปรมไพศาล

10. คุณอัมพวันท์ เอี่ยวศิริ 11. คุณอุดม เอี่ยวศิริ 12. คุณนารี จงดี

13. คุณสาวิตรี แสงนวล 14. คุณบุญสม เชาวน์ดี 15. คุณอัจฉรียา เชาวน์ดี

16. คุณสมบัติ แก้วจินดา 17. คุณจุฑามาศ สุขพิบูลย์ 18. คุณศศิธร มโนมัยสุวรรณ

19. คุณลัดดา ฉลองขวัญ 20. คุณสุชิตา เผือกพิพัฒน์ 21. คุณธนรัฐกานต์ แซ่บุ้น

22. คุณรัชฎา เล้ากอบกุล 23. คุณอรุณี หอมดำรงค์ศักดิ์ 24. คุณไสว อินสอาด

25. คุณวัลลดา เล้ากอบกุล

**วาระที่ 1 ภาวนาเปิดประชุม**

คุณพ่อนำสวดเปิดประชุม อ.วิชัยพูดถึงเรื่องที่มีการพยายามให้คณะเซอร์ร่าได้เป็นคริสตชนที่อยู่กับพระวาจาของพระเจ้า หลาย ๆ ครั้งจะมีการอ่านพระวรสารและแบ่งปันก่อนการประชุมเหมือนแบ่งปันพระวาจา วันนี้ขออนุญาตข้ามเนื่องจากได้ฟังพระวาจาในวัดมาแล้ว ตอนนี้พระเยซูเจ้าพร้อมกับโมเสสและประกาศกเอลียาห์ ถือว่าพระองค์ได้ประจักษ์มาและมาประทับอยู่กับเรา และเราก็จะบอกว่าตรงนี้น่ารื่นรมย์เหลือเกิน พวกเราน่าจะมาเจอกันที่นี่บ่อย ๆ

**วาระที่ 2 ประธานกล่าวต้อนรับ แนะนำผู้เข้าร่วมประชุม และเรื่องแจ้งเพื่อทราบ**

อ.วิชัยขออนุญาตเป็นประธานร่วมกับคุณน้อมจิตและคุณพ่อไปด้วยกันเลย อ.วิชัยกล่าวต้อนรับผู้มาร่วมประชุม ทราบจากครูครูสมพิศว่าคนจะมาประชุมไม่เยอะ แต่วันนี้คนมาเยอะพอสมควร คิดว่ากิจการของเราคงเป็นไปด้วยดี เป็นแนวโน้มที่ดีว่าเราจะมีคณะเซอร์ร่าที่นี่ วันนี้ถือว่าเป็นการประชุมร่วมกันครั้งที่ 2 เนื่องจากยังจำกันไม่ค่อยได้ จึงขอให้มีการแนะนำตัวกันอีกครั้งหนึ่ง กลุ่มพี่เลี้ยงมีการประสานงานไม่ดีจึงมาเพียงบางแสนกลุ่มเดียว กลุ่มพี่เลี้ยงจะอยู่กับทางโคกวัดไปอีกอย่างน้อย 1 ปี ถ้าพร้อมถือว่าเราได้ทำหน้าที่ของเราเต็มที่แล้ว เราเป็นกลุ่มเดียวกัน ให้เราสบายใจ ขออย่าเครียด คุยได้ มีอะไรก็คุยกัน จะพยายามให้มีสาระบ้าง

2.1 แจ้งวาระการประชุมเซอร์ร่า ครั้งที่ 2/2019-2020 (ตามเอกสารวาระการประชุมหน้า 3)

2.2 การประชุมเซอร์ร่าภาคพื้นเอเชีย ที่ฮ่องกง ระหว่างวันที่ 30 มกราคม –2 กุมภาพันธ์ 2020 - ไม่ได้ไป

2.3 เชิญร่วมพิธีรับการแต่งตั้งคณะเซอร์ร่ากลุ่มเซนต์หลุยส์ และพิธีปฏิญาณตนสมาชิกใหม่ วันอาทิตย์ที่ 22 มีนาคม 2020 มีหนังสือเชิญมา (ตามเอกสารหน้า 5) มีสมาชิกเซอร์ร่ามาจากทั่วประเทศ กลุ่มบางแสนไปแน่ อยากเชิญชวนทางโคกวัดไปดูพิธีปฏิญาณตนและรับการแต่งตั้งจากเซอร์ร่าสากลว่าเป็นอย่างไร สรุปโคกวัดไปร่วมด้วย

2.4 **การฟื้นฟูจิตใจเซอร์ร่าสังฆมณฑลจันทบุรี ร่วมกับเซอร์ร่าเขต 172 วันที่ 28-29 มีนาคม 2020** (เอกสารการประชุมหน้า 7 – 8) รวมสมาชิกจากกลุ่มโคกวัดคาดว่าจะมีคนมาร่วมประมาณ 50 คน วันที่ 28 กิจกรรมประกอบด้วย ฟังการบรรยาย เฝ้าศีล สังสรรค์ ค้างคืนที่บ้านสวนมารีย์ วันที่ 29 มิสซาที่โคกวัด ฟังอ.ชัยณรงค์บรรยาย สมาชิกเขต 172 ร่วมแสดงความยินดีกับการเปิดกลุ่มใหม่กลุ่มทดลองโคกวัด และประชุมเขต172

ที่ประชุมได้พูดถึงสถานการณ์การระบาดของ COVID -19 และทางรัฐบาลขอความร่วมมือในการป้องกันการแพร่กระจายเชื้อ และเลื่อนจัดกิจกรรมคนหมู่มาก อ.วิชัยบอกว่าทางเราได้เตรียมงานมาขนาดนี้แล้ว ขอยืนยันว่าจัดไว้ก่อน แต่ได้เตรียมแผน 2 ไว้ คือถ้าค้างคืนไม่สะดวก วันที่ 29 จะมาร่วมมิสซาที่โคกวัด ฟังการบรรยายของอ.ชัยณรงค์ และแสดงความยินดีกับกลุ่มโคกวัด ภาคบ่ายประชุมเซอร์ร่าเขต 172 เพื่อลดความเสี่ยง **มติที่ประชุมเห็นควรให้จัด 1 วัน ในวันอาทิตย์ที่ 29 มีนาคม 2020 และเปลี่ยนจากการฟื้นฟูจิตใจเป็นร่วมแสดงความยินดีกับเซอร์ร่ากลุ่มใหม่ เน้นฟังอ.ชัยณรงค์เป็นหลัก ภาคบ่ายประชุมเซอร์ร่าเขต 172** มีผู้เสนอแนะให้มีการนำ You tube, Face book มาช่วยในการถ่ายทอดให้ผู้ที่ไม่ได้เข้าร่วมสามารถติดตามได้ การฟื้นฟูจิตใจหาวันจัดภายหลัง การประชุมเซอร์ร่าสังฆมณฑลจันทบุรี เปลี่ยนสถานที่เป็นบ้านเณร คุณพ่อนัดจะวันประชุมภายหลัง

2.5 การจัดงานวันครอบครัวเซอร์ร่าและประชุมใหญ่ประจำปี 2020 ของสภาเซอร์ร่าประเทศไทย - งดการจัดงานวันครอบครัวเซอร์ร่า เหลือแต่ประชุมใหญ่ประจำปี ประมาณต้นเดือนมิถุนายน

2.6 ประเทศไทยจะเป็นเจ้าภาพจัดงานประชุมเซอร์ร่าสากล ครั้งที่ 83 และการประชุมเซอร์ร่าภาคพื้นเอเชีย ครั้งที่ 21 ปี 2022 ที่เชียงใหม่

**วาระที่ 3 การรับรองรายงานการประชุม ครั้งที่ 1** เมื่อวันที่ 26 มกราคม 2020

คุณวัลลดา เลขาเซอร์ร่าสังฆมณฑลจันทบุรีสรุปเนื้อหาสาระ ประเด็นหลัก ๆ ของการประชุมครั้งที่แล้ว (รายละเอียดตามเอกสารรายงานการประชุมหน้า 9 - 14)

อ.วิชัยเพิ่มเติม จากรายงานการประชุมครั้งที่แล้ว ตรงที่ถามว่าถ้าตั้งกลุ่มจะไหวไหม ส่วนใหญ่บอกว่าเอาก็เอา ตั้งก็ตั้ง อ.จึงสรุปว่าเราจะตั้งกลุ่มขึ้นมา และในตอนท้ายที่คุณพ่อลือชัยพูด “พ่อจะให้การสนับสนุนพวกเรา” จึงทึกทักว่าคุณพ่อรับรู้ อนุญาตให้เราตั้งกลุ่มที่นี่แล้ว และได้คนที่พร้อมที่สุดที่จะเป็นผู้นำคือ คุณน้อมจิต ซึ่งยินดีรับเป็นประธานและเป็นประธานพลมารีด้วย หลาย ๆ แห่งเวลาจะเสนอใครเป็นประธานมักจะปฏิเสธ ไม่เคยเห็นที่ไหนเหมือนโคกวัดเลย ได้ประกาศและโฆษณาไปหมดแล้วว่าเรามีกลุ่มทดลองใหม่ที่นี่

วันที่ 11 มกราคม 2020 ได้นำโครงการจัดตั้งกลุ่มใหม่เสนอเข้าที่สภาเซอร์ร่าประเทศไทย ไม่มีการสรุปมติ ทึกทักว่าสภาเซอร์ร่าประเทศไทยรับทราบแล้ว และวันที่ 29 มีนาคม ประธานสภาเซอร์ร่าประเทศไทยจะมาร่วมแสดงความยินดีกับเราด้วย

คุณพ่อกฤษฎาเสริม ตามรายงานที่บันทึก เป็นการทำงานร่วมกันมาระยะหนึ่ง จนถึงขณะนี้ก็ถือว่าเริ่มเป็นรูปเป็นร่าง **การประชุมวันนี้เพื่อเรียนรู้เกี่ยวกับคณะเซอร์ร่า และให้รู้จักกันมากขึ้น** ดีใจที่มีโอกาสมา ในเอกสารของพระศาสนจักรถือว่าการส่งเสริมกระแสเรียกเป็นหน้าที่ของคริสตชนทั้งมวล มีคนที่จะทำจริงจังยาก หน้าที่พื้นฐานที่สุดก็คือในครอบครัวก่อน ครอบครัวเป็นบ้านเณรแรก ถ้าพวกเราสามารถรวมกลุ่มกันได้ ก็ถือว่าพวกเราทำงานในนามของชุมชน ไม่ใช่หมายถึงเฉพาะ 10 คนนี้ที่มาและทำงานด้านกระแสเรียก หมายถึงเราเป็นโต้โผ ที่มีอะไรยังไงจะได้บอกพรรคพวกในวัด

อย่าให้งานเรื่องการส่งเสริมกระแสเรียกนิ่ง เรามีเณร เข้ามาในวัดให้ดูเณรมาวัดครบไหม งานของเราต้องช่วยกัน สังเกตเด็กเยาวชนถ้าไม่เป็นเณรก็เป็นแบบหนึ่ง เวลาที่มาเป็นเณรก็มีความเรียบร้อย อยู่กับวัดกับวา ถ้าพวกเราคอยช่วยให้กำลังใจ กระตุ้น ก็เป็นงานส่งเสริมกระแสเรียกแบบหนึ่ง จริง ๆ แล้วงานส่งเสริมกระแสเรียกไม่ใช่เรื่องอะไรซับซ้อน ถ้าเณรคนหนึ่งมาทำหน้าที่ดีก็เป็นตัวอย่างให้เยาวชนคนอื่น วัดไหนที่มีเณรก็จะมีไปเรื่อย ๆ วัดไหนที่ไม่ค่อยมีก็จะร้างว่างเปล่าไป มีงานหลายเรื่องให้พวกเราค่อย ๆ ศึกษา

สังฆมณฑลจันทบุรีมีเซอร์ร่าแค่ 3 กลุ่ม คือกลุ่มบางแสน กลุ่มศรีราชา และกลุ่มจันทบุรี บางแสน active คือเข้มแข็งที่สุด จันทบุรีค่อนข้างชรา ทางศรีราชาก็มีที่เข้มแข็งอยู่ครอบครัวเดียว มีอยู่ 3- 4 คน เซอร์ร่าในสังฆมณฑลจันทบุรียังมีไม่เยอะ โคกวัดดูทีท่าแล้วน่าจะเอาได้ ต้องอาศัยความร่วมมือและการเรียนรู้

เนื่องจากเซอร์ร่ามีโครงสร้าง มีคู่มือของคณะเซอร์ร่าที่ค่อนข้างสมบูรณ์ แต่อย่าตกใจกับมันมาก พ่อเองเป็นจิตตาธิการยังได้แต่อ่านคร่าว ๆ และมองว่าเราไม่ต้องทำตามทั้งหมดทุกสิ่งทุกอย่าง เป็นเพียงแค่แนวทาง เพราะเราแปลมาจากทางอเมริกา ค่อนข้างเป็นมาตรฐาน เวลาใช้จริงเราเอามาประยุกต์ให้เหมาะกับประเทศไทย เหมาะกับพื้นที่ของเรา อย่างน้อยมีโครงสร้าง มีฝ่ายต่าง ๆ ให้เราค่อย ๆ เรียนรู้งานของฝ่ายเรา

อ.วิชัยฝากให้อ่านหน้า 14 ย่อหน้าสุดท้ายของรายงานการประชุม เป็นบันทึกที่มาจากคุณพ่อลือชัยได้กล่าวไว้ “......คำภาวนาเป็นสิ่งที่พ่อต้องการ....” การที่เราสวดให้พระสงฆ์เฉพาะตัว หรือพระสงฆ์โดยทั่วไป สวดให้เณร ก็ถือว่าเป็นส่วนหนึ่งของภารกิจของเซอร์ร่าด้วย วันนี้มีบทภาวนาของเซอร์ร่ามาด้วย ฝากด้วย ทำอย่างไรให้ที่วัดมีการสวดตอนหลังมิสซา จะแทรกเข้าไปตรงไหน อาจเป็นทุกอาทิตย์หรือเดือนละครั้งก็ยังดี ขอให้ระลึกได้ว่าเรายังมีการสวดให้พระสงฆ์ สวดให้เราด้วย

**วาระที่ 4 เรื่องสืบเนื่อง** เมื่อวันที่ 26 มกราคม 2020

อ.วิชัยบอกว่าในการประชุมครั้งที่แล้วมีการพูดถึงประวัติเซอร์ร่าสั้น ๆ ถ้าพูดยาวพวกเราอาจจะจำกันไม่ได้ ขอให้ดูตัวอย่างคู่มือการประชุมของกลุ่มบางแสน เนื้อหาประกอบด้วยประวัติของกลุ่ม ชื่อของสมาชิก วิธีการประชุม ประวัติความรู้เกี่ยวกับคณะเซอร์ร่า ซึ่งทางโคกวัดสามารถนำไปปรับทำเป็นของตัวเองได้

4.1 ประวัติคณะเซอร์ร่า (สามารถหาอ่านได้จากเว็บ serrathai.org) มีการศึกษาประวัติร่วมกัน โดยขอให้คุณสุชิตาอ่านประวัติคณะเซอร์ร่าจากคู่มือการประชุมของกลุ่มบางแสนหน้า 15 ซึ่งถือว่าสั้นที่สุดแล้ว

4.2 วัตถุประสงค์ของคณะเซอร์ร่า (เว็บ serrathai.org) ได้พูดในการประชุมครั้งที่แล้วแบบสั้น ๆ เพื่อให้ง่ายต่อการจำ อ.วิชัยขอสรุปวัตถุประสงค์ประการที่ 3 การเป็นกำลังใจให้สมาชิกด้วยกันเองให้ดำเนินชีวิตที่ศักดิ์สิทธิ์ ที่จริงคริสตชนทุกคนมีกระแสเรียก ซึ่งเป็นกระแสเรียกให้ทำอะไรต่าง ๆ กัน แต่ของเราเป็นกระแสเรียกเพื่อให้มาทำงานส่งเสริมกระแสเรียกอีกทีหนึ่ง เพราะฉะนั้นเราต้องสวดให้แก่กันและกัน ในคำภาวนาให้เรานึกถึงเพื่อน ๆ ของเราด้วย เมื่อไหร่ที่มีการชุมนุมกัน เรามีการแลกเปลี่ยนความคิดเห็น นั่นคือกระแสเรียกของเรา

4.3 ประวัตินักบุญฮูนิเปโรเซอร์ร่า (เว็บ serrathai.org) คุณพ่อบอกว่าอ่านประวัติแล้ว เป็นธรรมทูตที่ไปบุกเบิกงานที่อเมริกาอย่างเข้มแข็ง ไม่ได้เน้นเรื่องกระแสเรียก ไม่เคยอ่านประวัติยาว ๆ ทำไมถึงกลายมาเป็นชื่อคณะเซอร์ร่าที่ทำงานส่งเสริมเรื่องกระแสเรียกโดยตรง

คุณวัลลดาให้ข้อมูลการทำงานแพร่ธรรมของท่าน แม้จะมีอุปสรรคท่านก็ยังมุ่งมั่นในงานธรรมทูตของท่าน ไม่ท้อถอย ประวัติที่นำมาใส่ในคู่มือการประชุมเป็นแค่สรุปสั้น ๆ (ขอนำเสนอประวัติพอสังเขปของท่านในท้ายรายงานการประชุมนี้)

4.4 มติการจัดตั้งกลุ่มและเสนอแกนนำ ประสานงาน ดำเนินงาน ที่ประชุมเสนอคุณน้อมจิต ศักดิ์สงค์เป็นประธาน และคุณสมพิศ ประดิษฐ์นวกุล เป็นเลขานุการ และทีมงานอีก 6 คน ในส่วนของทีมงานยังไม่ได้มีการคุยกันว่าใครจะรับตำแหน่งอะไร

**วาระที่ 5 เรื่องการศึกษาคู่มือเซอร์ร่า**

5.1 โครงสร้างของเซอร์ร่าสากล (เว็บ serrathai.org)

5.2 โครงสร้างของคณะเซอร์ร่าประเทศไทย (เว็บ serrathai.org)

5.3 การจัดตั้งคณะเซอร์ร่าในประเทศไทย (เว็บ serrathai.org)

5.4 กลุ่มเซอร์ร่า (เว็บ serrathai.org)

อ.วิชัย แนะนำเว็บไซต์และเฟสบุ๊คของเซอร์ร่า สมาชิกสามารถเข้าเว็บเพื่อศึกษาเรียนรู้เกี่ยวกับเซอร์ร่าได้ เซอร์ร่ามีไลน์สำหรับสื่อสารของสภา เขตและกลุ่มต่าง ๆ แนะนำให้เปิดไลน์กลุ่มของโคกวัด

**วาระที่ 6 เรื่องเพื่อพิจารณา**

อ.วิชัยพูดถึงการตั้งกลุ่มเซอร์ร่าในครั้งนี้ แขวงปราจีนยังไม่มีกลุ่มเซอร์ร่าเลย จึงตั้งเป้ามาที่นี่ เริ่มต้นตั้งเป้าที่วัดปราจีนบุรี เพราะได้เจอหลาย ๆ คนที่คาดว่าจะเป็นแกนนำในการจัดตั้งได้ คุณพ่อก็ให้การสนับสนุน แต่คุณศศิธรเสนอแนะให้มาที่โคกวัดซึ่งเป็นวัดใหญ่กว่า จึงเบนเข็มมาที่วัดโคกวัด เมื่อวันที่ 24 พฤศจิกายน 2019 เซอร์ร่าได้มาพูดคุยกันแบบไม่เป็นทางการในการตั้งกลุ่มเพื่อร่วมกันส่งเสริมกระแสเรียก โดยมีลักษณะของการทำงานร่วมกันเป็นแขวง

การตั้งชื่อกลุ่มมีหลายรูปแบบ ตั้งตามชื่อเมืองหรือชื่อวัด เช่น เมืองเซนต์หลุยส์ เมืองแคลิฟอร์เนีย กลุ่มบางแสน กลุ่มศรีราชา กลุ่มจันทบุรีใช้ชื่อว่า อาสนวิหารพระนางมารีอาปฏิสนธินิรมล เป็นต้น บางแห่งเอา 2 เมืองมาตั้งเป็นชื่อกลุ่ม เช่น กลุ่มเมืองพล -บ้านไผ่ ตามเอกสารโครงการเปิดกลุ่มเซอร์ร่า ได้เขียนเอาไว้ก่อนว่ากลุ่มเซอร์ร่าวัดอารักขเทวดา โคกวัด (แขวงปราจีนบุรี)

6.1 **ชื่อกลุ่ม** เนื่องจากเป็นมิติใหม่ของการร่วมมือกันในระดับแขวง โคกวัดถือว่าเป็นเซอร์ร่ากลุ่มแรกที่ตั้งในแขวงปราจีนบุรี จะตั้งชื่อว่าอะไรดี และสื่อให้เข้าใจว่าเป็นการทำงานร่วมกันในแขวง ที่ประชุมได้มีการพูดกันหลายประเด็นเรื่องชื่อกลุ่ม กับการใส่คำว่าปราจีนบุรีหรือแขวงปราจีนบุรีต่อท้ายชื่อ

- ชื่อที่จะส่งไปองค์การเซอร์ร่าสากล ไม่แน่ใจว่าจะให้ระบุแขวงออกมาด้วยหรือไม่ ซึ่งเซอร์ร่ามีแนว เกณฑ์ในการตั้งชื่อเหมือนกัน หลักการเหมือนกับไลอ้อน โรตารี่ ตั้งชื่อตามชื่อเมืองไม่ได้อิงวัดเหมือนเรา ชื่อต้องไม่ซ้ำกับกลุ่มไหน

- หากมีคำว่าปราจีนบุรีต่อท้าย เราจะอธิบายให้สภาเซอร์ร่าประเทศไทยเข้าใจยังไง

- ชื่อกับการเติบโตของกลุ่มในแขวงหากมีการขยายกลุ่มเพิ่มจะมีปัญหาในภายหลังหรือไม่ ซึ่งเซอร์ร่ามีเกณฑ์ ที่ไหนที่มีเซอร์ร่าแล้วถ้าจะตั้งกลุ่มขึ้นมาในเขตนั้นต้องได้รับอนุญาตจากเจ้าของชื่อเดิมก่อน ชื่อไม่ใช่ประเด็นของการปฏิบัติงาน แต่การเติบโตออกไปจะต้องมาแก้ชื่อในภายหลังหรือไม่

- ถ้าใช้ชื่อโคกวัด วัดเสาวภาและวัดปราจีนบุรีคิดอย่างไร จะเกี่ยง/น้อยใจหรือไม่

และพูดถึงพวกเรามารวมกันเพื่อให้สมาชิกเต็มจำนวน มารวมพลัง ศึกษางาน ทำงานร่วมกัน ให้กำลังใจกัน เมื่อเติบโตด้วยตัวเองได้ก็ค่อย ๆ ขยาย ส่วนที่จะขยายไปตรงไหน ให้กลุ่มมีสมาชิกจำนวนหนึ่งก่อนค่อยตั้ง ถ้าเข้าใจกันแล้วก็ไม่น่ามีปัญหา

ที่ประชุมเสนอชื่อให้เลือก คือ 1. โคกวัด 2. โคกวัดและแขวงปราจีนบุรี 3. วัดอารักขเทวดา โคกวัด (แขวงปราจีนบุรี) 4. วัดอารักขเทวดา โคกวัด (ปราจีนบุรี)

**มติที่ประชุม** 1. เลือกชื่อ “**วัดอารักขเทวดา โคกวัด**” ไม่ต้องใส่แขวงปราจีนบุรีต่อท้ายชื่อ แต่ให้เข้าใจกันภายในว่าเป็นกลุ่มใหม่ในแขวงนี้

2. **ให้มีการรายงาน บันทึกในเซอร์ร่าสังฆมณฑลจันทบุรีเป็นลายลักษณ์อักษรด้วย** หากมีการโยกย้ายระดับสังฆมณฑลก็ยังเข้าใจตรงกัน**ว่าร่วมมือกันในแขวง** เพื่อเปิดโอกาสให้วัดเล็ก ๆ ที่ต้องการเป็นเซอร์ร่าและไม่สามารถเปิดกลุ่มเต็มรูปแบบได้ สามารถมาเรียนรู้จิตตารมณ์ของคณะเซอร์ร่าและทำงานร่วมกัน

6.2 กรรมการบริหารกลุ่ม รองประธานฝ่ายต่าง ๆ ยังไม่ลงตัวว่าใครจะอยู่ฝ่ายไหน ขอคุยกันนอกรอบและแจ้งให้อ.วิชัยทราบในภายหลัง อ.วิชัยเสนอแนะ ได้คณะกรรมการแล้ว ให้ถ่ายรูปของคณะกรรมการชุดนี้ของปีนี้ไว้ จะได้เก็บไว้เป็นหลักฐาน

6.3 จิตตาธิการ จะเชิญคุณพ่อลือชัย จันทร์โป๊ เป็นจิตตาธิการไปก่อน

6.4 สมาชิก อ.วิชัยขอให้รวบรวมสมาชิกเพื่อจะได้รู้ว่ามีคนร่วมมือสนับสนุนจริงจัง แต่ไม่ได้ผูกมัด แจ้งให้เจ้าตัวทราบด้วยว่า ช่วงนี้เป็นช่วงทดลองยังไม่ได้เป็นสมาชิกถาวร เมื่อไหร่ปฏิญาณตนถือว่าเป็นสมาชิกแล้วต้องแจ้งให้ทราบชัดเจนว่ามีค่าบำรุงสมาชิกด้วย ดูในเชิงสมาชิก สมาชิกจากวัดปราจีนบุรีขณะนี้มี 2 คน วัดเสาวภาคุณศศิธรจะพยายามหาให้ได้ 5 คน ทางโคกวัดที่มาประชุม 10 คนได้หมด และยังมีที่พร้อมแต่วันนี้ไม่ได้มาประชุม

ทบทวนหน้าที่ของฝ่ายต่าง ๆ อ.วิชัยให้ดูคู่มือการประชุมของกลุ่มบางแสน หน้าที่ของคณะกรรมการหน้า 10 คณะกรรมการระยะแรกให้มีโครงสร้างอยู่ที่โคกวัด ต้องเข้าใจก่อนว่าโครงสร้างกระตุ้นให้เราทำงานได้ งานจริง ๆ ก็ช่วยกัน ไม่ใช่งานอะไรที่ยุ่งยาก ปีหนึ่งอาจมีกิจกรรมสัก 2 – 3 อย่าง โครงสร้างช่วยให้ทำงานง่ายขึ้น เหมือนมี 1, 2, 3 ให้เราเลือกดู ไม่ลืม

**วาระที่ 7 แผนงานและกิจกรรมปี 2019-2020-2021**

7.1 โครงสร้างกิจกรรม

7.2 แผนงานประจำปี-ปฏิทินกิจกรรม (เอกสารหน้า 16 - 18)

7.3 การประชุม เอกสารการประชุม รายงาน การประชุม

7.4 รายงานประจำปี (เอกสารหน้า 23 - 24)

อ.วิชัย ให้ดูตัวอย่างแผนงานและกิจกรรมของกลุ่มบางแสน เนื่องจากอยู่ใกล้บ้านเณร ใกล้พระสงฆ์ก็จะมีกิจกรรมเยอะ ที่ใส่เรื่องราวต่าง ๆ เข้ามาค่อนข้างเยอะ เอาไว้สำหรับรายงานเขต รายงานสภาเซอร์ร่าด้วย

แผนการดำเนินงาน ปฏิทินกิจกรรม ให้คิดว่าตลอดปีมีกิจกรรมอะไรที่เราจะทำ ทำวันไหน และนำมาลงเป็นปฏิทินกิจกรรม เพื่อง่ายต่อการทำงานและการรายงานประจำปี **ไม่จำเป็นต้องมีกิจกรรมเยอะ เน้นที่เขตพื้นที่ของเรา มองงานในพื้นที่เป็นสำคัญ** เริ่มต้นเราอาจยังนึกไม่ออก ก็สามารถดูตัวอย่างของกลุ่มบางแสนเป็นแนวคิด ไม่ต้องตามอย่าง ในส่วนของเซอร์ร่าสังฆมณฑล จะดูและทำร่วมกัน มีการแบ่งหน้าที่กันทำ

คุณสมบัติให้ข้อคิดเห็น การตั้งกลุ่มทุกอย่าง ทั่วไปที่มีปัญหาไปไม่รอด ส่วนหนึ่งจะมาจากความไม่เข้มแข็งของตัวกลุ่มเอง การที่เราจะไป**ทำกิจกรรมภายนอก จะมีคุณภาพได้กลุ่มต้องเข้มแข็งก่อน** ความสัมพันธ์ภายในกลุ่ม ต้องเจอกันบ่อย ต้องมีการไปเยี่ยมบ้านกัน รู้จักหน้าค่าตา รู้จักกันก่อน ก็จะรู้ข้อจำกัด เข้าใจกันในกลุ่ม กิจกรรมจะออกมาอย่างไรไม่สำคัญ กิจกรรมอาจไม่มีเลยก็ได้ แต่ถ้ากลุ่มเข้มแข็งออกมาแล้วมีคุณภาพ กลุ่มต้องแข็งในก่อน

**วาระที่ 8 เรื่องอื่น ๆ** (ถ้ามี)

คณะกรรมการยังจัดสรรไม่ลงตัว ให้คุยกันเองก่อน และแจ้งอ.วิชัย คุณพ่อกฤษฎาทราบ

8.1 นัดประชุมครั้งต่อไป วันที่ 29 มีนาคม 2020 คาดว่าจะไม่มีเวลาประชุม ยังไม่ได้กำหนดวันใหม่

8.2 คุณพ่อกฤษฎาแจ้ง งบประมาณจากสังฆมณฑลสำหรับจัดฟื้นฟูจิตใจปีนี้อาจไม่ได้ใช้ พ่อจะเอามาช่วยในเรื่องการขยายกลุ่มนี้แทน ไม่อยากรบกวนทางโคกวัดมาก

**วาระที่ 9 ข้อคิดจากจิตตาธิการ**

พ่อยินดีที่มีโอกาสมาร่วมประชุม ได้เนื้อหาสาระต่าง ๆ การเป็นสมาชิกเซอร์ร่าต้องค่อย ๆ เรียนรู้งาน พ่อได้เรียนรู้ตอนมารับผิดชอบบ้านเณร พอรู้มากก็หมดวาระแล้ว เป็นการเรียนรู้โครงสร้าง อะไรทำได้ก็ทำ ทำไม่ได้ก็ประยุกต์ให้เหมาะกับภูมิภาคของเรา แต่**เรียนรู้เรื่องจิตตารมณ์สำคัญ**มากกว่า **ทำให้จริงจัง สร้างความสัมพันธ์ในสมาชิก** คนเราเมื่อมีความสัมพันธ์ที่ดี อะไรก็ง่ายขึ้นในการทำงานร่วมกัน การเป็นเซอร์ร่าเหมือนที่คุณพ่อสมศักดิ์พูดคือยาแนว ที่หนักคือเป็นงานของพระสงฆ์ ของทุกคนในวัด เซอร์ร่ามาช่วยถ้าสภาอภิบาลไม่ทำกัน พระสงฆ์ เจ้าวัด ปลัด เป็นหน้าที่โดยตรงในการอภิบาลกระแสเรียก ถ้าเราสามารถทำได้ก็จะเป็นประโยชน์ งานพื้นฐานของเซอร์ร่าก็คือ**ภาวนาก่อน** ฝากบทภาวนาเพื่อกระแสเรียกที่ใช้ทั่วไปในพระศาสนจักรไว้ด้วย เพื่อสร้างความสัมพันธ์ต่อไปอาจมีกลุ่มไลน์พูดคุย สื่อสารกัน

วันที่ 29 มีนาคม ภาคเช้ามาร่วมมิสซา ฟังอ.ชัยณรงค์บรรยาย มีการพบปะ กินข้าว ภาคบ่ายประชุมเซอร์ร่าเขต 172 ขอเป็นกำลังใจให้สมาชิกแขวงปราจีนบุรีช่วยกันให้กลุ่มเกิดเป็นตัวเป็นตน กิจกรรมค่อยช่วยกันคิด ให้เป็นกิจกรรมที่ทำในเขตพื้นที่ เยาวชน วัดเราเป็นเนื้องานหลัก เซอร์ร่ามีเครือข่ายที่ดี จากกลุ่ม รวมเป็นเขต และเป็นสภา การทำงานเป็นโครงสร้างบางทีทำให้มีกิจกรรมเพิ่มเหมือนกัน เช่นการเดินทาง อาจเป็นภาระ แต่ก็เป็นประโยชน์ในการติดตามสร้างเครือข่ายกันและกัน ขอขอบคุณสมาชิกที่มาจากวัดปราจีนบุรีและจากทางเสาวภา

จบด้วยบทอ่านของนักบุญเปาโลที่ได้เตือนชาวทิโมธี (2 ทธ 1:8ข-10) “จงเข้ามามีส่วนร่วมทนทุกข์ทรมานกับข้าพเจ้าเพื่อข่าวดีโดยอานุภาพของพระเจ้า และทรงเรียกเราให้เป็นผู้ศักดิ์สิทธิ์” **การเป็นเซอร์ร่าอาจทำให้เรามีงานหรือมีภาระอะไรเพิ่มขึ้นบ้าง แต่ก็เป็นกางเขนที่จะทำให้เรามีส่วนร่วมในงานประกาศข่าวดี โดยเฉพาะในการสร้างกระแสเรียก ต้องขอบคุณพระที่ให้เราได้มีโอกาสมาทำงานตรงนี้ ขอให้กลุ่มแขวงมีความเข้มแข็งขึ้น** **พ่อจะเป็นกำลังใจให้กับทุกคน**

**วาระที่ 10 ภาวนาปิดประชุม** และถ่ายภาพร่วมกัน

วัลลดา เล้ากอบกุล

ผู้บันทึกการประชุม

**ประวัตินักบุญฮูนิเปโร เซอร์ร่า โดยสังเขป**

คุณพ่อฮูนิเปโร เซอร์ร่า เกิดเมื่อ 24 พฤศจิกายน 1713 ในเมืองเปตรา บนเกาะมาจอร์ก้า (Mallorca island) ชายฝั่งทะเลตะวันออกของประเทศสเปน (Spain) ท่านเป็นนักบวชคณะฟรังซิสกัน ท่านได้สมัครเป็นธรรมทูตร่วมกับคณะพี่น้องในคณะฟรังซิสกัน เดินทางโดยเรือไปประเทศเม็กซิโก (Mexico) และขึ้นฝั่งที่เมืองเวราครูซ (Veracruz) คุณพ่อเซอร์ร่าขอเดินทางด้วยเท้าไปยังกรุงเม็กซิโกซิตี้ (Mexico City) ซึ่งอยู่ห่างออกไป 300 ไมล์ ในการเดินทางครั้งนี้เอง ทำให้ท่านต้องได้รับบาดเจ็บที่ขาและรักษาไม่หายไปตลอดชีวิต ถึงแม้จะมีอุปสรรคจากการบาดเจ็บที่ขาตลอดเวลา แต่ท่านก็ยังเดินทางด้วยเท้าตลอดชีวิตเป็นระยะทางกว่า 10,000 ไมล์ เป็นเวลา 35 ปี ในงานธรรมทูตของท่าน

ด้วยความมุ่งมั่นในพันธกิจของธรรมทูตของท่าน ส่งผลให้มีการก่อตั้งชุมชนคริสตชนถึง 21 แห่ง (ตั้งระหว่างมีชีวิต 9 แห่ง และอีก 12 แห่งเป็นผลจากจิตตารมณ์ของท่าน) ระหว่างปี 1769 – 1782 ได้รับการยกย่องให้ท่านเป็นผู้ก่อตั้งมลรัฐคาลิฟอร์เนีย ตั้งแต่เมืองซานดิอาโก ไปจนถึงซานฟรานซิสโก ซานบาบารา และซางตา คลาร่า ท่านได้รับขนานนามว่าเป็น “อัครสาวกแห่งแคลิฟอร์เนีย”

คุณพ่อฮูนิเปโรเซอร์ร่า (ฉลองวันที่ 1 กรกฎาคม) อุทิศตนเพื่อการประกาศพระคริสตเจา แม้วาสุขภาพของท่านไม่สู้ดี ท่านก็คงยืนหยัดเดินทางตอไป ท่านได้รับการขอรองใหลมเลิกความตั้งใจการประกาศข่าวดี เนื่องจากปัญหาทางสุขภาพซึ่งไม่อาจรักษาได้ ผู้ร่วมงานก็เจ็บป่วย เสบียงก็ร่อยหรอ และยังถูกอินเดียนแดงโจมตีอยู่เนือง ๆ ในครั้งนั้นและอีกหลาย ๆ ครั้งในชีวิตของท่าน คุณพอเซอรราปฏิเสธที่จะยุบชุมชนคริสตชน และยึดมั่นในคติพจนของท่านที่วา “จะก้าวไปข้างหนาเสมอและไม่มีวันถอยกลับ” ในที่สุดเมื่อถูกแรงกดดันมากขึ้น คุณพอเซอรราต้องยอมตกลงที่จะกลับ แต่กอนกลับท่านขอทำนพวารตอท่านนักบุญยอแซฟ ซึ่งท่านยึดเป็นองคอุปถัมภ์ประจำ หากถึงวันสุดท้ายของนพวารแลวเรือเสบียงยังเดินทางมาไม่ถึง ก็จะปดชุมชนที่กําลังเริ่มกอตัวขึ้น แต่อัศจรรย์ก็เกิดขึ้นในวันสุดท้ายของนพวาร จากเสบียงกรังและเครื่องอุปโภคที่ได้รับจากเรือซานแอนโตนิโอ ทำใหท่านสามารถเดินทางตอไปได้

คุณพ่อเซอร์ร่ามิได้มีชีวิตอยู่ดูความสำเร็จของแผนงานทั้งสิ้นของท่าน ในขณะที่สุขภาพทรุดโทรมและ เจ็บป่วยอย่างร้ายแรง ท่านได้เดินทางไปยังมิสซังซานคาร์โลส บอรอ เมโอ ที่ท่านรัก และ ณ ที่นี้ ท่านก็ได้ถึงแก่มรณภาพอย่างสงบ ในวันที่ 28 สิงหาคม 1784 ในวันที่ 25 กันยายน 1988 พระสันตะปาปา ยอห์น ปอล ที่ 2 ก็ทรงประกาศสถาปนา คุณพ่อฮูนิเปโร เซอร์ร่า เป็นบุญราศีในพิธีกรรม ณ บริเวณจัตุรัส มหาวิหารนักบุญเปโตร วันที่ 23 กันยายน 2015 สมเด็จพระสันตะปาปาฟรังซิส ได้ประกอบพิธีสถาปนาบุญราศี ฮูนิเปโร เซอร์ร่า เป็น นักบุญ ที่วัดแม่พระปฏิสนธินิรมล ในกรุงวอชิงตัน สหรัฐอเมริกา

ท่านถูกจดจําในความเป็นสงฆผู้ศักดิ์สิทธิ์ สิ่งที่สำคัญที่สุดคือความเชื่อของท่านอย่างแท้จริงในพระเป็นเจ้า ซึ่งประจักษ์แจ้งในความเพียรพยายาม เมื่อฆราวาสจำนวนหนึ่งในสหรัฐอเมริกาได้รวมตัวกันเพื่อจัดตั้งกลุมฆราวาสแพร่ธรรมกลุมใหม่ขึ้น โดยมีวัตถุประสงค์ส่งเสริมและทะนุบำรุงกระแสเรียกการเป็นพระสงฆ์และนักบวชในพระ ศาสนจักรคาทอลิก จึงได้นำชื่อ “เซอร์ร่า” มาตั้งเป็นชื่อคณะของตน และยังได้นำคติพจน์ของคุณพ่อเซอร์ร่ามาเป็นคติพจน์ของคณะด้วย